open-index/open-wikipedia-markdown huggingface dataset:
François Le Fort

**François Jacques Le Fort** eller **Lefort** (på russisk: Франц Яковлевич Лефорт; født 2. januar 1656 i Genève, død 2. mars 1699 i Moskva) var en sveitsisk offiser i russisk tjeneste og Peter den stores favoritt.

## Liv og virke
### Bakgrunn
Familien Le Fort var hugenotter som flyktet fra Piemonte til Genève og der ble høyt ansette og velstående handelsfolk. François, sønn av kjøpmannen og drogisten Jacques Le Fort og hans hustru Françoise Lect, datter av generalstatsadvokaten Pierre Lect, var lillebror til Ami Le Fort.

### Karriere
Ettersom faren hadde staket ut for ham en fremtid som handelsmann, ble Le Fort i 1672 som 16-åring sendt fra foreldrehjemmet i handelslære til Marseille. I 1674 gikk han i stedet inn på den militære tjenestevei.

Le Fort trådte som ung mann i 1674 i inn i nederlandsk krigstjeneste. I 1675 begav han seg over Arkhangelsk til Moskva, der han en tid tjenestegjorde som dansk legasjonssekretær. Hn fikk en viss anseelse blant utlendingene i Moskvas tyske forstad (Nemetskaja sloboda).

I 1678 giftet han seg med Elisabeth Souhay, datter av François Souhay, en fransk oberst i tsarens tjeneste. Han trådte samme år også selv inn i tsar Fjodor IIIs tjeneste som kaptein i den russiske hær og deltok i felttogene mot tyrkerne og tartarene 1681-89 og avanserte til oberst.

I år 1682 ble han kjent med den unge tsar Peter og vant innen kort tid dennes gunst.

Le Fort vant Vasilij Golitsyns tillit men sluttet seg etter statskuppet i 1689 til tsar Peter og ble i 1694 storadmiral og overgeneral med oppdrag å europeisere krigsvesenet. Han ledet sammen med Fjodor Golovin og Patrick Gordon det mislykkede Azov-felttoget i 1695 og ble i 1697 guvernør over Novgorod. Årene 1697&ndash;98 var han også en av de tre ambassadørene i den russiske sendeferd som avgikk til utlandet og i hvis følge tsar Peter inkognito befant seg. Han bistod tsar Peter i dennes arbeide å legge grunnen til den russiske sjømakt og forøke landets avlinger og næringer ved å tilkalle tyske og franske kunstnere og håndverkere.

## Referanser


## Kilder
* 
*
Per Maning

**Per Maning** (født 22. juli 1943 på Tøyen i Oslo) er en norsk kunstfotograf. Han har hatt stor innflytelse på fagfeltet alt fra 1980-årene av, og er representert i gallerier og kunstmuseer både internasjonalt og nasjonalt. Per Maning er blant annet kjent for sine karakteristiske dyrebilder, som setter et spesielt fokus på selve møtet mellom dyret og mennesket.

## Karriere
Per Maning startet karrieren sin som Art director i reklamebyrået Haugen og Maning, men fra 1980-årene av gikk han etterhvert over til å bli profesjonell kunstfotograf på heltid. Kunstverkene til Per Maning har siden fått stor internasjonal anerkjennelse, hvor han blant annet i 1990 ble tildelt separatutstilling i Museum Folkwang i Essen. Han representerte også Norge under Sydney-biennalen i 1992, og Veneziabiennalen i 1995. Bildene hans er også representert i en rekke museumssamlinger verden over, blant annet hos Museum of Modern Art, Stedelijk Museum, og Kiasma. Per Maning har også samarbeidet med Munchmuseet I 2006, hvor de satte opp utstillingen *Mellom klokken og veggen*, som sammenlignet Per Manings kunstneriske samtidsuttrykk og Edvard Munch sine historiske malerier. Per Maning har også vært aktuell med utstillingen *Munch skogen,* sist vist på Galleri Brandstrup i 2016, og som satte fokus på å bevare en skog på Ekely, som er en del av den kulturelle arven etter Edvard Munch. Denne utstillingen skilte seg ut i form av at den hadde en politisk undertone, i kontrast til Per Manings tidligere verker.

A-ha har brukt et av Manings bilder på coveret til deres konsertalbum How Can I Sleep With Your Voice in My Head.

## Innkjøpt av offentlige samlinger
* The Museum of Modern Art, New York
* Museum Volkwang, Essen, Tyskland
* Kiasma, Helsingfors
* Stedelijik Museum, Amsterdam
* Moderna Museet, Stockholm
* Samtidsmuseet, Oslo
* Nasjonalmuseet, Oslo
* Moderna Museet, Stockholm
* Preus museum, Horten

## Referanser


## Eksterne lenker
* Offisielle hjemmesiden
* Galleri Brandstrup om Maning
Maksim Sergejev

**Maksim Sergejev** (; født 16. juni 1999) er en russisk skihopper. Hun har gull i kombinert mikslag ved Vinter-OL for ungdom 2016 på Lillehammer som fremste internasjonale meritt.

## Idrettskarriere
;2014/15
Sergejev kom på 36.-plass i normalbakke ved European Youth Olympic Festival i Vorarlberg i januar 2015, og han fikk lagsølv i liten bakke. I laghopp normalbakke kom Russland på 7.-plass.

;2015/16
Han deltok ved Vinter-OL for ungdom 2016, der han fikk én medalje. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Russland gull, der han gikk sammen med Igor Fedotov, Vitalij Ivanov, Sofja Tikhonova og Maja Jakunina. Individuelt kom han på 8.-plass, og i laghopp kom Russland på 4.-plass.

## Referanser


## Eksterne lenker
* 
*  Profil hos ungdoms-OL 2016 (arkivert)
Ulrik Frederik Anton de Schouboe

**Ulrik Frederik Anton de Schouboe** (født 5. juni 1782 i Bergen, død 18. desember 1863 i Christiania) var en norsk embetsmann.

Schouboe var sønn av stiftsamtmann Christian de Schouboe og Anna Magdalene Müller, og bror av Oluf Borch de Schouboe. Han ble student i 1801 og *[[cand. jur.]]* i 1804, og var fra 1807 ansatt i Danske kancelli. I 1812 ble han utnevnt til amtmann i Stavanger amt, i 1814 i Lister og Mandal amt og i 1815 i Nedenes amt. Fra 1837 til 1859 var han statssekretær.

16. januar 1845 søkte Schouboe om myndighet for sine fire døtre, nøyaktig et halvt år før Lov om større myndighet for ugifte kvinner ble lov. Schouboe hadde i 1812 ektet en søster til sin brors hustru, Ottilie Christopherine Jacobine von Munthe af Morgenstierne (1787-1829), datter av stiftsamtmann Caspar Wilhelm von Munthe af Morgenstierne og Anna Petra Catharina de Flindt.

## Referanser


## Litteratur
* Tallak Lindstøl: *Stortinget og statsraadet*. Kristiania: Steenske bogtrykkeri, 1914
* *[[Norsk Forfatter-Lexikon 1814–1880]]*
Fetterne

***Fetterne***  (fransk: *Les Cousins*) er en fransk dramafilm fra 1959 regissert av Claude Chabrol.

Filmen ble vist under Filmfestivalen i Berlin i 1959, hvor den vant Gullbjørnen.

## Handling
Paul er bosatt i Paris og tar inn sin naive og idealistiske fetter Charles i leiligheten sin samtidig som de begge skal studere juss. Paul tar med Charles til en klubb hvor han møter den vakre Firenze, som har rykte på seg for å være en ludder fordi hun har hatt sex med med hver eneste mann Paul kjenner. Firenze viser interesse for Charles, som ikke vet noe om fortiden hennes. De kysser, og han blir snart veldig forelsket i henne. Paul nekter å studere før en eksamen, og påstår at han er smart nok til å bestå den uten å åpne en eneste lærebok. Men Charles studerer hektisk for å være sikker på at han ikke kommer til å skuffe moren sin, som han skriver brev til hver dag.

Men en dag, på grunn av en misforståelse, kommer Firenze hjem til Pauls leilighet. De eneste som er der var Paul og Clovis, en korrupt venn av Paul som arbeider som hallik. Firenze her sex med Paul, og de blir oppdaget av Charles i det han kommer hjem. Paul, uten å studere i det hele tatt, består likevel eksamen for å begynne som jurist. Men Charles stryker på sin eksamen. På grunn av alle problemene med både kvinnen han elsker, og rundt studiene sine, fører til hans store sammenbrudd.

## Medvirkende
*Gérard Blain - Charles
*Jean-Claude Brialy - Paul
*Juliette Mayniel - Florence
*Guy Decomble - bokselger
*Geneviève Cluny - Geneviève
*Michèle Méritz - Yvonne
*Corrado Guarducci - grev Minerva
*Stéphane Audran - Françoise
*Paul Bisciglia - Marc
*Jeanne Pérez - vaskedame
*Françoise Vatel - Martine

## Referanser


## Eksterne lenker
*
Fyrstedømmet Theodoro

**Fyrstedømmet Theodoro**, også kjent som *goternes land* (gresk: Γοτθία) var et lite fyrstedømme på Krims sørvestre del. Riket ble grunnlagt av krimgotere tidlig på 1300-tallet og eksisterte frem til det ble erobret av de tyrkiske osmanene i år 1475. Dets hovedstad var Doros, også kalt Theodoro, som i dag er kjent som Mangup. Fyrstedømmet var en nær alliert av Keiserdømmet Trapezunt.

## Historie
Fyrstedømmets befolkning var en blanding av grekere, krimgotere, alaner, protobulgarer, kumaner, kiptsjaker og flere andre etniske grupper. Hovedreligionen i riket var ortodoks kristendom – med en muslimsk minoritet – og dets offisielle språk var gresk. Innledningsvis var fyrstedømmet under Keiserdømmet Trapezunts kontroll, men ble senere utviklet til en fullt selvstendig stat.

Fyrstedømmet nevnes første gang på det tidlige 1300-tallet, med tidligst gitte data av den etterfølgende bysantinske historiker Theodore Spandounes som skrev om Andronikos III som «goternes prins». Flertallet andre kilder oppkommer senere på 1300-tallet, for eksempel der flere allvitere nevner *Dmitry*, en av tre tatarske prinser som deltok i slaget ved det blå vann som prins over goterne. Navnet Theodoros' opprinnelse er omtvistet, men prinsene etter i det minste 1420-årene kalte seg *Herre over byen Theodoro og dens marine region* (gresk: *αὐθέντης πόλεως Θεοδωροῦς καὶ παραθαλασσίας*).

Fyrstedømmet hadde vennskapelige relasjoner med dets nordlige nabo Den gylne horde, der de betalte en årlig tributt som vasallstat. Imidlertid lå man i stadig konflikt med Adelsrepublikken Genova og dens kolonier som lå rett sør for fyrstedømmet, og som derfor blokkerte store deler av kysten. Denne kystremsen som løp fra dagens Balaklava til Alusjta lå fra først av under Fyrstedømmet Theodoros kontroll, men gikk under diverse stridigheter over til genovesisk herrevelde. Således gikk størstedelen av handelen via havner som tilhørte en annen fraksjon, men for å motvirke dette anla Theodorito en ny havn ved munningen av elven Çorğun. Der ble det også bygd en festning.

Den 6. juni 1475 erobret den osmanske hærfører Gedik Ahmed Pasha byen Kaffa fra de genovesiske handelskoloniene, og mot slutten av samme år, etter seks måneders beleiring falt også den gotiske hovedstaden Mangup. Samtidig ble den resterende delen av fyrstedømmet erobret av Krimkhanatet, som nå var en osmansk vasall. Hele det tidligere fyrstedømmet Theodoro og den resterende del av sørlige Krim ble nå administrert direkte fra Høyporten i Istanbul.

## Litteratur
* 
* 
* 
* 
* 
* 
*

## Referanser
Egg (film)

***Egg*** (originaltittel: *Yumurta*) er en tyrkisk dramafilm fra 2007, regissert av Semih Kaplanoğlu. Det er den første i filmen i hans såkalte Yusuf-trilogi som også inkluderer *[[Melk (film)|Melk]]* (2008) og *[[Honning (film)|Honning]]* (2007).

## Handling
Yusuf er en poet som får vite at moren hans Zehra er død, og han reiser tilbake til hjembyen Tyre - hvor han ikke hadde vært på flere år. I morens hjem venter en ung kvinne, kusinen hans Ayla, på ham. Yusuf hadde ikke vært klar over Ayla tidligere, selv om hun hadde bodd sammen med moren hans i fem år. Ayla forteller Yusuf om Zehras ønsker om å ofre et lam etter hennes død.

Yusuf og Ayla reiser til en helgen-grav, ett par timer unna, for den religiøse ofringsseremonien som moren hans hadde lovet. Men de ankommer etter at flokken de hadde planlagt å kjøpe et lam fra, allerede har reist til fjells for å beite, og de blir tvunget til å overnatte ved et hotell i nærheten. En bryllupsseremoni som arrangeres ved hotellet bringer snart Yusuf og Ayla nærmere.

## Skuespillere
* Nejat İşler som Yusuf
* Saadet Aksoy som Ayla
* Ufuk Bayraktar som Haluk
* Tülin Özen som kvinne i en bokhandel
* Gülçin Santırcıoğlu som Gül
* Kaan Karabacak som en bonde-jente
* Semra Kaplanoglu som Zehra

## Referanser


## Eksterne lenker
*
Arne Mattsson

**Arne Karl Gustaf Mattsson** (født 2. desember 1919 i Uppsala i Sverige, død 26. juni 1995 i Stockholm i Sverige) var en svensk filmregissør og manusforfatter.

Han største suksess var *[[Sommerdansen]]* (1951), som ble utmerket med Gullbjørnen ved filmfestivalen i Berlin, samt en nominasjon til hovedprisen i filmfestivalen i Cannes i 1952. Nakenscenene i filmen skapte kontrovers og den ble sammen med Ingmar Bergmans *[[Sommeren med Monika]]* (1953) begynnelsen på det internasjonale renommé for erotikk og seksuell frisinn innen svensk film som ble kalt «den svenske synden».

Mattsson var også kjent for sine filmatiseringer av Folke Mellvigs kriminalromaner om detektiven *John Hillman*, som  *[[Damen i svart]]* (1958) og *[[Mannekeng i rødt]]* (1958).

## Filmer (i utvalg)
* 1944 – *[[... och alla dessa kvinnor]]*
* 1949 – *[[Kvinner i hvitt (film)|Kvinner i hvitt]]* (Kvinna i vitt)
* 1949 – *[[Farlig vår]]* 
* 1951 – *[[Bærende hav]]* (Bärande hav)
* 1951 – *[[Sommerdansen]]* (Hon dansade en sommar)
* 1955 – *[[Hemsöborna]]*
* 1958 – *[[Damen i svart]]*
* 1958 – *[[Mannekeng i rødt]]* (Mannekäng i rött)
* 1959 – *[[Ryttere i blått]]* (Ryttare i blått)
* 1959 – *[[Får jag låna din fru?]]*
* 1960 – *[[Når mørket faller på (film fra 1960)|Når mørket faller på]]* (När mörkret faller)
* 1961 – *[[Ljuvlig är sommarnatten]]*
* 1962 – *[[Vita frun]]*
* 1963 – *[[Den gule bilen]]* (Den gula bilen)
* 1963 – *[[Det er meg han har vært hos]]* (Det är hos mig han har varit)

## Referanser


## Eksterne lenker
*
Anna-Maria Dietze

**Anna-Maria Dietze** (født 14. august 1999) er en tysk langrennsløper. Hun har bronse i kombinert mix-stafett ved Vinter-OL for ungdom 2016 på Lillehammer som fremste internasjonale meritt. 

## Idrettskarriere
;2014/15
I januar 2015 vant hun 5 km fri teknikk og den påfølgende jaktstarten i U16-klassen ved det tyske mesterskapet i langrenn. 

Dietze debuterte internasjon ved OPA cup 28. februar 2015, der hun kom på 2.-plass på 5 km i U16-klassen, bak slovenske Anja Mandeljc. Hun vant lagsprinten i U16-klassen ved det tyske juniormesterskapet i mars 2015, sammen med Marie Herklotz.

;2015/16
Hun deltok ved det tyske mesterskapet i langrenn i januar 2016, der hun kom på 9.-plass på sprinten og 28.-plass på 5 km klassisk. I juniorklassen vant hun sprinten, og kom hun på 2.-plass på 10 km fellesstart, bak Hannah Ellgass. 

Hun deltok ved Vinter-OL for ungdom 2016, der hun fikk én medalje. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Tyskland bronse, der hun gikk sammen med Agnes Reisch, Jonathan Siegel, Tim Kopp og Philipp Unger. Individuelt kom hun på 4.-plass i langrennscross, og 13.-plass på 5 km fri teknikk. På sprinten ble hun slått ut i semifinalen, der hun kom på 5.-plass i sitt heat.

## Referanser


## Eksterne lenker
* 
*  Profil hos ungdoms-OL 2016 (arkivert)
*  Profil hos Deutsche Olympiamannschaft
Veien til Canterbury

***Veien til Canterbury*** (originaltittel: *I racconti di Canterbury*) er en italiensk sex-komedie fra 1972 med manus og regi av Pier Paolo Pasolini. Filmen handler om en del pilegrimmer som forteller hverandre pikante historier for å fordrive tiden. Filmen er basert på Geoffrey Chaucers kjente verk *[[Canterbury-fortellingene]]*.

Filmen er en slags oppfølger til *[[Dekameronen (film)|Dekameronen]]*, som Pasolini lagde året i forveien.

Filmen ble vist under Filmfestivalen i Berlin i 1971, hvor den vant Gullbjørnen.

## Medvirkende
* Hugh Griffith - Sir January
* Laura Betti - Enken fra Baths
* Ninetto Davoli - Perkin
* Franco Citti - djevelen
* Josephine Chaplin - May
* Alan Webb - gammel mann
* Pier Paolo Pasolini - Geoffrey Chaucer
* Jenny Runacre - Alison
* Tom Baker - Jenkin
* Robin Askwith - Rufus
* Michael Balfour - snekkeren John
* Vernon Dobtcheff - The Franklin
* Derek Deadman - Avlatskremmeren
* Adrian Street - soldat

## Referanser


## Eksterne lenker
*
Gislene

***Gislene*** (originaltittel:  *Cul-de-Sac*) er en britisk psykologisk thrillerfilm fra 1966, regissert av Roman Polanski. Filmen er basert på et manuskript av Gérard Brach og Roman Polanski. Den var Polanskis andre engelskspråklige film og ble filmet i Storbritannia.

Filmen ble vist under Filmfestivalen i Berlin i 1966, hvor den vant Gullbjørnen.

## Handling
En amerikansk gangster, Dickey, skyver en ødelagt bil langs en motorvei gjennom stigende sjøvann, samtidig som hans eksentriske følgesvenn Albie ligger i bilen og blør etter et skuddsår etter et mislykket ran. De får problemer med det stigende tidevannet, og ser ut  til å være på vei mot en dyster og avsidesliggende øy. På øya i et mørkt slott på en bakketopp, bor en dypt nevrotisk, middelaldrende engelskmann ved navn George sammen med hans andre kone, den unge og promiskuøse Teresa. Dickey bryter seg inn i huset og ringer til hans sjef, Katelbach, for å sende noen for å hjelpe ham og Albie. Deretter kobler han fra telefonen, og holder ekteparet som gissel for å vente på Katelbachs ankomst dagen etter.

Når Albie dør av skadene, tvinger Dickey ekteparet til å grave en grav for ham. Neste morgen nærmer en bil seg. Dette viser seg å være noen av Georges motbydelige venner som har dukket opp uanmeldt ved slottet. Dickey later som han arbeider ved slottet som tjener, men Teresa begynner å flørte med en av gjestene, Cecil, og George gjør sitt beste for å kvitte seg med alle gjestene så raskt som mulig. Teresa stjeler Dickeys pistol, og gir den til George. Dickey får til slutt beskjed om at Katelbach ikke kommer likevel. George skyter Dickey med pistolen. George glir deretter i en tilstand av sjokk, og ser ut til å ikke kunne bevege seg. Plutselig hører de en bil nærme seg. De vet ikke at sjefen til Dickey har forlatt ham, og ekteparet antar at Katelbach har dukket opp.

## Medvirkende
* Donald Pleasence - George
* Françoise Dorléac - Teresa
* Lionel Stander - Dickey
* Jack MacGowran - Albie
* Iain Quarrier - Christopher
* Geoffrey Sumner - Christopher's father
* Renée Houston - Christopher's mother
* Robert Dorning - Philip Fairweather
* Marie Kean - Marion Fairweather
* William Franklyn - Cecil
* Jacqueline Bisset - Jacqueline
* Trevor Delaney - Nicholas

## Referanser


## Eksterne lenker
*
Fading

**Fading** er en variasjon i radiosignal. I radioteknisk sammenheng betyr fading variasjon i signalstyrke og signalforvrenging. Fading oppstår når det motsatte signalet er sammensatt av to eller flere bølger som har fulgt forskjellige veier fra sender til mottakar. Den mest kjente formen for fading er bølger som har spredt seg langs jordoverflaten og bølger som er blitt reflektert fra ionosfæren.

Fading skjer oftest for fjerntliggende stasjoner på mellom- og kortbølge, mens lokale stasjoner på langbølge og FM-radio sjelden blir forstyrret. En prøver å unngå fading ved å benytte automatisk volumkontroll i mottakarene, og ved å benytte flere frekvenser og antenner samtidig, slik at en kan velge det signalet som til en hver tid har best kvalitet, såkalt diversity-teknikk.

## Kilder
*Store norske leksikon.
Collins Peak

**Collins Peak** er et lite, men markant fjell, 1&nbsp;810 moh., på østsiden av Malta Plateau ved enden av ryggen hvor Handbreen og Linebreen flyter sammen i Victory Mountains i Victoria Land i Antarktis.

Fjellet ble kartlagt av U.S. Geological Survey fra landmålinger og flyfoto tatt av U.S. Navy, 1960–64, og ble navnsatt av Advisory Committee on Antarctic Names etter Eric J. Collins som var biolog ved Hallett-stasjonen 1965–66.

## Referanser
Finzi-Continis have

***Finzi-Continis have*** (originaltittel: *Il giardino dei Finzi-Contini*) er et italiensk-tysk historisk krigsdrama fra 1970 regissert av italienske Vittorio De Sica. Filmen omhandler jødenes skjebne i Italia under fascismen, skildret gjennom den rike og kultiverte familien Finzi Contini. Handlingen strekker seg fra slutten av 1930-tallet og til slutten av andre verdenskrig.

Dette var De Sicas nest siste film.

Filmen vant Oscar for beste fremmedspråklige film. Den vant også Gullbjørnen under den 21. filmfestivalen i Berlin. 

## Handling
I 1938 i Ferrara er familien Finzi-Contini en velstående jødisk familie som bor i et herskapshus ved en park. Når jøder blir utestengt fra byens tennis-klubb, lar venner av deres to barn, Micòl og den syke Alberto, bruke deres private tennisbane. Blant dem er Giorgio, sønn av en jødisk forretningsmann, og kommunisten Giampiero. Giorgio har vært forelsket i Micòl helt siden tidlig ungdomsårene.

Når andre verdenskrig nærmer seg flytter Giorgios bror til Frankrike for å fortsette studiene sine. Men Giorgio bestemmer seg for å bli værende i Ferrara. I 1940 går Italia inn i krigen, og Giampiero blir innkalt til militæret. Men Giorgio som er jøde er unntatt fra å tjenestegjøre. I 1943, på grunn av rykter om ytterligere tiltak mot jødene, flykter Giorgio. Men politiet arresterer hele Finzi-Contini-familien, og holder dem sammen med de andre jødene i byen. Micòl blir også sendt dit, og får vite av Giorgios far at Giorgio hadde stukket av og at Giampiero skal ha dødd i Sovjetunionen.

## Medvirkende
* Lino Capolicchio - Giorgio
* Dominique Sanda - Micol
* Helmut Berger - Alberto
* Fabio Testi - Malnate
* Romolo Valli - Giorgios far
* Camillo Cesarei - Micols far
* Inna Alexeievna - Micols bestemor
* Katina Morisani - Micols mor
* Barbara Pilavin - Giorgios mor

## Referanser


## Eksterne lenker
*
Holmes Hills

**Holmes Hills** er en gruppe rygger og nunataker med høyder opp mot om lag 1&nbsp;700 moh mellom Runcornbreen og Beaumontbreen, og grenser i sørvest til Brennecke Nunataks, sør i det sentrale Palmer Land i Antarktis. De ble kartlagt av U.S. Geological Survey fra flyfoto tatt av U.S. Navy i 1966–69, og kartlagt av British Antarctic Survey i 1972–73. I forbindelse med at flere navn i området er kalt opp etter forskere på kontinentaldrift, ble åsene navsatt av Advisory Committee on Antarctic Names i 1978 etter den skotske geolog Arthur Holmes, en geologiprofessor ved Edinburgh University i 1943–56.

## Referanser
Palmer Land

**Palmer Land** ( ﻿) er den delen av Den antarktiske halvøya som ligger sør for linjen mellom Cape Jeremy og Cape Agassiz. Denne definisjonen av Palmer Land ble avtalt i 1964 mellom US-ACAN og UK-APC, hvor navnet på Den antarktiske halvøya samtidig ble godkjent. Graham Land er den nordlige delen av halvøya og Palmer Land den sørlige.

Helt i sør strekker Den antarktiske halvøya seg vestover og Palmer Land grenser til Ellsworth Land langs 80° W. I sør grenser Palmer land til den isdekte Carlson Inlet, en arm av Filchner isbrem, som krysser 80° W-linjen. Dette er basen til Cetus Hill.

Landområdet er kalt opp etter kaptein Nathaniel B. Palmer, en amerikansk selfanger som utforsket Den antarktiske halvøyen sør for Deception Island med fangstskuta «Hero» i november 1820.

## Referanser
Robert Rønning

**Robert Rønning** (født 30. oktober 1974 i Kongsvinger) er en norsk regissør. Han startet sin karriere som regissør med kortfilmen *Sorg* i 2007.

Robert Rønning har regissert kortfilmer, reklamefilmer, musikkvideoer og dokumentarfilmer.

I 2015 regisserte han sammen med Mohammed Sarmadawy musikkvideoen for Alexandra Joners bidrag i den norske finalen i Melodi Grand Prix, *Cinderella*.

Kortfilmtrilogien *Skriften på veggen* hadde premiere høsten 2014 med Alexandra Joner, Haddy Njie og Kathrine Sørland i hovedrollene.

I mars 2014 ble han tildelt en Rising Star Award for kortfilmen *Den siste dansen* under Canada International Film Festival. Julia Schacht og Frode Winther spilte de to hovedrollene i filmen.

Den 1. oktober 2015 hadde kortfilmen *Sandslottet* premiere på NRK2. Hovedrollene spilles av Mads Ousdal, Synnøve Macody Lund og Ida Valestrand Eike. I mars 2016 ble Mads Ousdal nominert for beste hovedrolle under Los Angeles Short Film Festival for sin rolle som Jonas. Kinematograf Tor Eigil Scheide fikk nominasjon for beste foto på samme festival.

Den 3. mai 2017 hadde dokumentarfilmen *Crohnprinsessen* premiere på TV 2. Filmen handler om trebarnsmoren Ingrid Anette Hoff Melkersen som har diagnosen Crohns sykdom, men som til tross for en kronisk sykdom og «pose på magen» fortsetter å kjempe for å være der for familien sin og følge drømmene sine.

Dokumentarfilmen *Veien mot drømmekroppen* handlet om en ung kvinnes satsning frem mot en fitness-konkurranse. Den ble kort tid etter lansering på YouTube i 2013 en viral video, etter at en finsk nettavis skrev en artikkel om filmen. Filmen har (pr. juni 2018) over 4 millioner visninger på YouTube.

Våren 2021 ferdigstilte han manus til sin første spillefilm, *Vakker*. Filmen handler om 17 år gamle Jonas som trosser samfunnets fordommer og normer, og velger å følge hjertet og følelsene sine dagen han møter transpersonen Daniela.

## Filmografi
* 2007: *Sorg* (kortfilm)
* 2008: *Kelneren* (kortfilm)
* 2009: *Til døden skiller oss* (kortfilm)
* 2009: *Den jeg elsker* (kortfilm)
* 2012: *Tomhet* (kortfilm)
* 2013: *Den siste dansen* (kortfilm)
* 2013: *Veien mot drømmekroppen* (dokumentarfilm)
* 2014: *Skriften på veggen, del 1* (kortfilm)
* 2014: *Skriften på veggen, del 2* (kortfilm)
* 2014: *Skriften på veggen, del 3* (kortfilm)
* 2014: *Sandslottet* (kortfilm)
* 2015: *The Girl in the Black Silk Dress* (kortfilm)
* 2015: *B: X-TREME* (kortfilm)
* 2017: *Crohnprinsessen* (dokumentarfilm)

## Musikkvideoer
* 2014: Chrome Division: *Lady of Perpetual Sorrow*
* 2014: Hildur: *Feel the Flow*
* 2014: Johnson’s Company: *Motorcycle Man*
* 2015: Hildur: *No Fear*
* 2015: Alexandra Joner: *Cinderella*
* 2015: Supernova Downtown: *Alcoholic*
* 2015: Qalifa ft. Ibo & N-Blundedo: *Magic Drop*
* 2015: Carina Dahl: *Champions*
* 2018: Benedicte Brænden: *Blood On Your Hands*
* 2021: Terra Odium: *The Clouded Morning*

## Reklamefilm
* 2013: MXDC
* 2013: 2XU
* 2014: 2XU
* 2016: ElitePT

## Priser og nominasjoner
* 2014: «Rising Star Award» under Canada International Film Festival

## Referanser


## Eksterne lenker
* 
*
Sid Meier’s Ace Patrol: Pacific Skies

***Sid Meier's Ace Patrol: Pacific Skies*** er et enkelt turbasert taktikkspill der man som flyger under andre verdenskrig skal utføre militære oppdrag, enten alene eller sammen med andre flygere. Firaxis skapte spillet for iPad, iPhone og PC og lanserte det 12. november 2013. Spillet er en oppfølger til *[[Sid Meier's Ace Patrol]]* som hadde tema fra første verdenskrig.

## Spillet
Spilleren må velge å kjempe på amerikansk eller japansk side. Fra en gruppe på fire flygere velger spilleren hvem som skal fly det neste oppdraget, og pilotene får nye ferdigheter som følge av erfaring. Ettersom tiden går får man også nye fly som er raskere, tåler mer, flyr høyere eller manøvrerer bedre, samt at en flyger kan få spesielt utstyr til sitt fly. Pacific Skies skiller seg fra det første spillet i serien ved at det har flere kart, flere manøvre samt at hver pilot kan ha flere fly.

Spillet er turbasert, så spilleren må tenke over hvilke manøvre piloten og flyet kan, hva motstanderen kan, og så må man fly slik at man kan angripe målet samtidig som man må passe på å ikke ende midt i skuddlinjen for fiendene når det er deres tur.

## Mottagelse
Spillet fikk en blandet mottagelse, der flere som likte det første spillet *Ace Patrol* også likte *Pacific Skies*, mens andre var lunkne eller misfornøyde. Spillet fikk ros for å ha alt innholdet i en leveranse og slik bryte med betalingsmodellen fra det første spillet.
Spillet var «runner up» til beste taktiske mobilspill hos nettstedet pockettactics.com - kun slått av ** som også ble laget av Firaxis Games.

## Referanser
Simpson Rocks

**Simpson Rocks** er en gruppe holmer, 10 moh, omgitt av grunner, som ligger 9 km nordøst for Cape Melville på King George Island i den antarktiske øygruppen Sør-Shetlandsøyene. Navnet «Simpsons Islands» finnes på et kart fra 1825, tegnet av den britisk selfangeren James Weddell, men «rocks» blir regnet som mer beskrivende.

## Kilder
*
Jodel

**Jodel** er en tysk mobilapplikasjon for deling av tekstmateriale og bilder. Appen ble offisielt lansert i App Store 20. oktober 2014, og er utviklet av The Jodel Venture. Ved bruk av Jodel får man tilgang på informasjon om hva som skjer i nærmiljøet. Alle brukerne av appen er anonyme, og kan poste tekst og bilde til andre brukere i nærheten. Tjenesten ble opprinnelig utviklet for studenter, slik at de kunne følge med på hva som skjedde rundt deres høgskole eller universitet. Brukerne av appen må være 18 år eller eldre. For å bruke tjenesten trenger ikke brukerne å registrere en profil, alt er anonymt. Anonyme bidrag fra Jodel har blitt plukket opp og markedsført i andre sosiale medier.

## Referanser


## Eksterne lenker
*
Brunhilde Peak

**Brunhilde Peak** er en fjelltopp i Antarktis. Den ligger mellom den øvre delen av Donner Valley og Sykesbreen i Asgard Range i Victoria Land.

Fjelltoppen ble navnsatt av New Zealand Antarctic Place-Names Committee etter valkyrjen Brynhild i norrøn mytologi.

## Referanser
Hendersin Knob

**Hendersin Knob** er en isdekt knaus som ligger mellom toppen av Craftbreen og Rochraybreen sørvest på Thurston Island i Antarktis. Den ble først kartlagt fra flyfoto tatt av U.S. Navy Operasjon Highjump, 1946–47, og ble navnsatt av Advisory Committee on Antarctic Names etter flysambandsmann Wendell K. Hendersin i U.S. Navy som var et ekspedisjonsmedlem som mistet livet da et sjøfly styrtet ved Thurston Island den 30. desember 1946.

## Referanser




## Kilder
Sjögrenfjorden

**Sjögrenfjorden** er en 17 km lang fjord hvor Sjögrenbreen munner ut på Trinityhalvøya ved Prince Gustav Channel, nord for Longing Peninsula i Antarktis. Den har sitt innløp sør for Mount Wild. Fjorden er kalt opp etter Sjögrenbreen.

## Kilder
*
Cape Dubouzet

**Cape Dubouzet** er et nes 3 km øst for Mount Bransfield på Den antarktiske halvøya. Det ble kartlagt i 1838 av en fransk ekspedisjon under kaptein Jules Dumont d'Urville, som navnsatte den etter løytnant Joseph DuBouzet på ekspedisjonsskipet «Zélée».

## Referanser




## Kilder
*
Gunnel Channel

**Gunnel Channel** er et sund, 0,5 nautiske mil bredt og 7 nautiske mil langt, sør i Hanusse Bay som skiller  Hansen Island fra vestkysten av Graham Land i Antarktis. Det ble oppdaget fra luften og grovt kartlagt i 1936 av British Graham Land Expedition under Rymill. Det ble kartlagt fra bakken i 1948 av Falkland Islands Dependencies Survey som ga sundet det betegnende  navnet *Gunnel*, som er et engelsk ord for ripa på en båt og ga inntrykk av at sundet var så smalt at en ikke kunne fare gjennom det uten å skrape ripa  borti på hver side.

## Referanser
Cave Bay

**Cave Bay** er en vik som har oppstått fra et forvitret, utdødd vulkankrater på vestsiden av Heardøya mellom West Bay og South West Bay. På nordsiden ligger Mount Andree. Vika ble grovt kartlagt av amerikanske selfangere i perioden 1860–70. Vika ble mer nøyaktig kartlagt og først navsatt på et geologisk skissekart i 1929 under British Australian New Zealand Antarctic Research Expedition under Douglas Mawson.

## Referanser
O’Brien Island

**O'Brien Island** er en liten klipperik øy som ligger 3,7 km sørvest for Aspland Island i Sør-Shetlandsøyene. Navnet går tilbake til minst 1822 da britiske og amerikanske selfangere besøkte området.

Øya har store hekkekolonier av ringpingviner (21&nbsp;000 par i 1977) og sørhavhest (8&nbsp;000 par). Øya er derfor regnet som et viktig fugleområde (Important Bird Area, IBA) av BirdLife International.

## Kilder
*
Ruteknausen

**Ruteknausen** er isfri klippe som ligger på Kronprins Olav Kyst i Dronning Maud Land mellom Filungen og Bratthamaren og om lag 44 kilometer øst for Kapp Omega. Den ble kartlagt fra landmålinger og flyfoto tatt under Den japanske antarktisekspedisjonen i 1957–62 og navnsatt som  Gobanme-iwa. Det norske navnet er en oversettelse av det japanske navnet.

## Referanser




## Eksterne lenker
*
Îles Dion

**Îles Dion** er en gruppe småøyer og skjær som ligger i den nordlige delen av Marguerite Bay, 6 nm sørvest for Cape Alexandra ved Adelaide Island. De ble oppdaget av Den franske antarktisekspedisjonen, 1908–10, og ble navnsatt av Jean-Baptiste Charcot etter markien Jules-Albert de Dion, som donerte tre motorsleder og selskapet hans De Dion-Bouton som produserte utstyr til ekspedisjonen.

## Referanser




## Kilder
*
Tvora

**Tvora** er et fjell (1575 moh.) beliggende i Gburekfjella i Dronning Maud Land i Antarktis.
Tvora ligger om lag seks km øst for Straumsvola i H.U. Sverdrupfjella.

Fjellet ble kartlagt fra flyfoto av Den tyske antarktisekspedisjonen 1938–39. Det ble kartlagt på nytt av norske kartografer fra landmålinger og flyfoto av Maudheimekspedisjonen (1949–52) og flyfoto av Den norske antarktisekspedisjonen 1956–60 og navnsatt *Tvora*, noe som betyr to rygger.

## Se også
* Liste over fjell i Dronning Maud Land

## Referanser




## Eksterne lenker
*
Polarstar Ridge

**Polarstar Ridge** er en taggete åsrygg, 7 km lang, som går sørvest fra The Obelisk i Staccato Peaks, som ligger sør på Aleksanderøya i Antarktis. Ryggen ble navnsatt av Advisory Committee on Antarctic Names (US-ACAN) etter Polarstar, flyet som Lincoln Ellsworth, sammen med piloten Herbert Hollick-Kenyon, fløy da de  oppdaget og fotograferte ryggen og the Staccato Peaks den 23. november 1935.

## Se også
* Balan Ridge
* Phobos Ridge
* Probe Ridge

## Kilder
*
Barry Gibb

**Barry Alan Crompton Gibb** (født 1. september 1946 i Douglas, Isle of Man) er en britisk sanger, låtskriver og musikkprodusent. Med brødrene Robin og Maurice startet Barry musikkgruppen Bee Gees som ble en av de mest fremgangsrike popgruppene noensinne. Han er den eneste gjenlevende i gruppen. Andy Gibb (1958-1988), den fjerde broren, var musiker og skuespiller.

Ved nyttår 2018 ble han utnevnt til Knight Bachelor for sin innsats for musikken og for veldedighet. Han ble dermed gjort til ridder og fikk rett til å føre tiltaleformen *[[sir]]* foran sitt navn.

I 2009 fikk han også amerikansk statsborgerskap og har vært bosatt i Florida.

Han ble født på Isle of Man (som ikke er del av United Kingdom) der innbyggerne samtidig er britiske borgere. Familien bodde i Manchester fra 1955 og i Australia på 1960-tallet. Barry Gibb ble i 2021 avbildet på en serie frimerker fra Isle of Man. En statue av Barry Gibb og brødrene står i Douglas.

## Diskografi
### Soloalbum

### Demoalbum

### Filmmusikk

## Referanser


## Eksterne lenker
* 
* 
*
Woman in Love

«**Woman in Love**» er en sang skrevet av Barry Gibb og Robin Gibb, og spilt inn av artisten Barbra Streisand på albumet *[[Guilty (Barbra Streisand-album)|Guilty]]* (1980). Den vant musikkprisen Ivor Novello Awards i 1980 for årets beste sang (musikk- eller tekstmessig). Singelen ble en stor internasjonal hit, og hadde i desember 1980 ifølge Billboard solgt 2, 5 millioner eksemplarer på verdensbasis.

## Låtliste (singel)

## Listeplasseringer

## Referanser
Strickland Nunatak

**Strickland Nunatak** er et stort fjell i isen mellom Savage Nunatak og Spear Nunatak ved toppen av Reedybreen. Den ble kartlagt av U.S. Geological Survey (USGS) fra landmålinger og flyfoto tatt av U.S. Navy i 1960-64 og navnsatt av Advisory Committee on Antarctic Names (US-ACAN) etter Emest E. Strickland, utstyrsansvarlig ved Byrd-stasjonen i 1962.

## Kilder
*
Sverre Tidemand Ruud

**Sverre Tidemand Ruud** (født 27. juli 1911 i Aker, død 8. juni 1988) var stabssjef for NS Ungdomsfylking (NSUF) og frontkjemper under den andre verdenskrig.

Ruud tok Krigsskolens nederste trinn og tjenestegjorde som vernepliktig fenrik under den tyske invasjonen av Norge. Under den tyske okkupasjonen var han først fører for Hirdens regiment nummer 7 «Viking» i Oslo og deler av Akershus («Stor-Oslo») i 1941, og fra november 1941 til 1945 stabsleder for NS Ungdomsfylking (NSUF). I NSUF arbeidet han i nær kontakt med NS-ungdomsleder Axel Stang og prøvde blant annet å begrense tysk innflytelse over organisasjonen. I 1942 meldte Ruud seg til tjeneste i Den norske legion og var frontkjemper fra sommeren 1943.  

Ruud ble dømt til 12 års tvangsarbeid i landssvikoppgjøret og ble løslatt 1948.

Etter krigen var Ruud disponent ved en bilforretning på Gjøvik.

## Referanser
René Clair

**René Clair** (født *René-Lucien Chomette* 11. november 1898 i Paris, død 15. mars 1981 i Neuilly-sur-Seine) var en fransk filmregissør, forfatter, og medlem av Det franske akademi. Han etablerte sitt rykte på 1920-tallet som regissør av stumfilmkomedier, ofte blandet med fantasielementer.

## Filmografi som regissør
### Spillefilm
* 1925: *Le fantôme du Moulin-Rouge*
* 1926: *Le voyage imaginaire*
* 1927: *La proie du vent*
* 1928: *[[En italiensk stråhatt]]* (Un chapeau de paille d'Italie)
* 1928: *Les deux timides*
* 1930: *Under Paris' hustak* (Sous les toits de Paris)
* 1931: *Millionen* (Le Million)
* 1931: *[[Leve friheten]]* (À nous la liberté)
* 1932: *14. juli* (Quatorze Juillet)
* 1934: *Den siste milliardær* (Le Dernier Milliardaire)
* 1935: *[[Spøkelset flytter med]]* (The Ghost Goes West)
* 1938: *Veien til berømmelse* (Break the News)
* 1941: *[[Grevinnen av New Orleans]]* (The Flame of New Orleans)
* 1942: *Gift med en heks* (I Married a Witch)
* 1943: *Idag og for alltid* (Forever and a Day)
* 1944: *[[Det hendte i morgen]]* (It Happened Tomorrow)
* 1945: *Den usynlige morder* (And Then There Were None)
* 1947: *[[Taushet er gull]]* (Le silence est d'or)
* 1950: *Faust – djevelens skjønnhet* (La Beauté du diable)
* 1952: *Nattens skjønnheter* (Les Belles de nuit)
* 1955: *Kjærlighets-manøvrer* (*Les Grandes Manœuvres*)
* 1957: *I en utkant av Paris* (Porte des Lilas)
* 1961: *All verdens gull* (Tout l'or du monde)
* 1965: *Les fêtes galantes*

### Kortfilm/episodefilm
* 1921: *[[Parisette]]*
* 1923: *[[Paris qui dort]]*
* 1924: *[[Entr'acte]]*
* 1928: *La tour*
* 1960: *Kvinnen og kjærligheten* (*La Française et l'Amour*)
* 1962: *Les quatre vérités*

## Referanser


## Eksterne lenker
* 
* 
*
Blådalsvegen (Kvinnherad)

**Blådalsvegen** er en 17,5&nbsp;km lang privat anleggsvei med grusdekke i Kvinnherad kommune. Den går fra fylkesvei 40 i nærheten av Matre til nordøstre ende av Blådalsvatnet. Veien har to tunneler; Blådalsvegen tunnel 1 på 425 meter og Blådalsvegen tunnel 2 på 540 meters lengde. Veien med tunnelene ble bygget i 1978 i forbindelse med utbyggingen av Blåfalli kraftverk.

Langs Blådalsvegen ligger Fjellhaugen skisenter. Det er tre tilstøtende veier: Bjørnebølsvegen og hyttefeltene Bjørkestølen og Ågotelv. Eiendommene langs Blådalsveien og de tre tilstøtende veiene ble tildelt veiadresser i 2015.

## Referanser
Wheelerbreen

**Wheelerbreen** er en isbre som ligger på nordsiden av Mount Fraser, og går vest-nordvest  3 km til sørkysten av Sør-Georgia.. Den ble kartlagt av South Georgia Survey i perioden 1951-57 ognnavnsatt av UK Antarctic Place-Names Committee (UK-APC) etter J.F.G. Wheeler, en britisk zoolog og en av forskerne på Discovery Investigations Marine Station i Grytviken på Sør-Georgia, 1925–27 og 1929-30.

## Kilder
*
Mount Rhamnus

**Mount Rhamnus** er et fjell, 865 moh, som ligger 3,7 km nordøst for Mount Nemesis på nordsiden av Nenyfjorden i Graham Land. Sett fra vest ser det ut som en snødekt pyramide. Det ble først kartlagt i 1936 av British Graham Land Expedition (BGLE) under Rymill. Det ble kartlagt på nytt i 1947 av Falkland Islands Dependencies Survey (FIDS) som navnsatt fjellet etter nærheten til Mount Nemesis. Ifølge mytologien skal den greske guddommen Nemesis ha hatt en helligdom ved Rhamnus i Attika.

## Kilder
Stavanger Oilers i 2015/16

**Stavanger Oilers** spilte i sesongen 2015/16 sin 13. sesong i GET-ligaen, og sin 15. sesong siden klubbens opprettelse.

## GET-ligaen

### Tabell

### Seriekamper

## Norgesmesterskapet i ishockey

## Champions Hockey League 2015/16

### Gruppespill, Gruppe L

### Sekstendedelsfinale

## Spillerstall 2015/16
Sist oppdatert 30. januar 2016.

## Spillerstatistikk
;Løpere og backer

;Målvakter

## Spilleroverganger og signeringer
Dette er en liste over spilleroverganger og signeringer fra slutten av 2014/15-sesongen til overgangsfristen 31. januar 2016:

### Spilleroverganger

### Signeringer

## Referanser


## Eksterne lenker
* Offisielt nettsted
* Roughnecks  (Oilers fanklubb)
* Stavanger Aftenblad: Oilers
* Rogalands Avis: Oilers
* Oilers lagside hos Pointstreak
* Oilers lagside hos Eliteprospects
What Kind of Fool

«**What Kind of Fool**» er en duett med artistene Barbra Streisand og Barry Gibb.

Sangene på *Guilty* var et samarbeid mellom Streisand og medlemmene til Bee Gees, dvs. også Barrys brødre, Robin og Maurice Gibb. Barry Gibb hadde imidlertid den største rollen av de tre, og skrev og produserte mesteparten av låtene på albumet, i tillegg til å være på platecoveret. Albhy Galuten og Barry skrev «What Kind of Fool».

## Utgivelse
Låten ble utgitt som den tredje singelen fra Streisands tjueandre studioalbum *[[Guilty (Barbra Streisand-album)|Guilty]]* (1980). Den ble artistens tredje sang på rad som nådde topp 10 på ''Billboard'' Hot 100, etter «Woman in Love» og «Guilty». De to foregående sangene lå begge også på VG-lista i Norge, men det gjorde ikke det «What Kind of Fool».

## Andre versjoner
Den amerikanske komedieserien *[[Glee]]* sang en versjon av låten i 2011. Den fiktive rollefiguren Blaine Anderson (spilt av Darren Criss) sang låten sammen med skolekoret sitt «The Warblers». Den ble aldri faktisk sunget i en episode, men ble med på albumet **.

Streisand sang en ny versjon av låten sammen med John Legend på studioalbumet *[[Partners]]* i 2014.

## Referanser


## Eksterne lenker
* Barbra Streisands offisielle nettside
Dundret

**Dundret** (lulesamisk: *Váhtjerduottar*) er et fjell (821 meter over havet), like ved Gällivare tettsted, Gällivare kommune i svensk Lappland.

På Dundret finnes et alpinanlegg med fire skitrekk og ni nedfarter. Dessuten finnes ti kilometer preparerte langrennsløyper samt en hoppbakke. Skisesongen på Dundret varer vanligvis fra begynnelsen av november til månedsskiftet april/mai. 

Det går bilvei (kun sommeråpen) opp til toppen. Herfra kan man ved klart vær se en ellevtedel av Sveriges overflate, herunder også Kebnekaise. På toppen er det også midnattssol fra 5. juni til 11. juli.

Hele fjellet med et område på 52 km² ble vernet som naturreservat i 1970. Berggrunnen utgjøres av gabbro. Den mest uberørte delen av reservatet er på fjellets sydside. 

Navnet Dundret kommer fra det finske ordet *tunturi* (fjell), og kan også spores til det samiske ordet *tuoddar* (lavt fjell).

## Fotnoter



## Referanser
Beste regi (Cannes filmfestival)

**Prisen for beste regi** (French: *Prix de la mise en scène*) er en årlig pris som utdeles under filmfestivalen i Cannes til regissøren av en av filmene i hovedprogrammet, for deres prestasjon som regissør.

Prisen ble først utdelt i 1946. Ved tolv forskjellige anledninger ble den ikke utdelt, (1947, 1953–54, 1960, 1962–64, 1971, 1973–74, 1977, 1980).

## Referanser


## Eksterne lenker
* Cannes filmfestival sin offisielle side på engelsk
Guilty (sang)

«**Guilty**» er en duett med artistene Barbra Streisand og Barry Gibb.

Sangen ble skrevet av de tre medlemmene til Bee Gees: Barry, Robin og Maurice Gibb. Den ble utgitt som den andre singelen fra Streisands tjueandre studioalbum *[[Guilty (Barbra Streisand-album)|Guilty]]* (1980). Låten nådde 3.-plass på ''Billboard'' Hot 100, 34.-plass på UK Singles Chart og 4.-plass på VG-lista. Singelen solgte til gull i USA ifølge Recording Industry Association of America (RIAA). «Guilty» vant også en Grammy Award for beste duett. Den ble også med på Bee Gees' samlealbum *[[Their Greatest Hits: The Record]]* i 2001, og har vært inkludert i flere av Streisands samlealbum, blant annet *[[The Essential Barbra Streisand]]* i 2002.

Den britiske artisten Maria Lawson offentliggjorde i 2008 i selvbiografien *Life Starts Now* at hun hadde spilt inn en versjon av sangen i 1996 som skulle bli debutsingelen hennes som soloartist. Den var produsert av XL Recordings, og var en duett med rapperen Dark Man. Den ble imidlertid aldri utgitt. Tom Jones og Gladys Knight har også spilt inn en versjon av låten.

## Referanser


## Eksterne lenker
* Barbra Streisands offisielle nettside
Ville netter på super’n

***Ville netter på super'n*** (originaltittel ***All Night Long***) er en amerikansk komedie fra 1981, med Barbra Streisand, Gene Hackman, Diane Ladd, Dennis Quaid, Kevin Dobson og William Daniels i hovedrollene. Manuset er skrevet W. D. Richter, og filmen ble regissert Jean-Claude Tramont.

Filmen handler om en frustrert middelaldrene mann som mister jobben, forlater kona og forelsker seg i en ung kvinne. Problemer oppstår imidlertid når det viser seg at hans nye flamme også er involvert i hans egen sønn.

Streisand ble nominert til verste kvinnelige skuespiller under den andre Razzie-utdelingen, men fikk likevel mye god kritikk for rolleskildringen sin. Hackman fikk også mye god kritikk for tolkningen sin.

## Medvirkende
* Gene Hackman som George Dupler
* Barbra Streisand som Cheryl Gibbons
* Dennis Quaid som Freddie Dupler
* Diane Ladd som Helen Dupler
* Kevin Dobson som Bobby Gibbons
* William Daniels som Richard H. Copleston
* Hamilton Camp som Buggoms
* Terry Kiser som Ultra-Save-manager
* Charles Siebert som Nevins
* Vernee Watson-Johnson som Emily (som Vernee Watson)
* Raleigh Bond som Ultra-Save-lege
* Annie Girardot som fransklærer
* Ann Doran som bestemor Gibbons
* James Nolan som bestefar Gibbons (som Jim Nolan)
* Judy Kerr som Joan Gibbons
* Marlyn Gates som Jennifer Gibbons

## Referanser


## Eksterne lenker
*
Swithinbank Range

**Swithinbank Range** er en liten fjellkjede ved Churchill Mountains i Antarktis. Den strekker seg østover mellom Donnallybreen og Ahernbreen til vestsiden av Starshotbreen.

Fjellkjeden ble navngitt av New Zealand Geological Survey Antarctic Expedition (NZGSAE) (1959–60) etter Charles W. Swithinbank, en glasiolog det året ved Little America V.

## Referanser
Høgskavlen

**Høgskavlen** er et markant, flatt, snødekt fjell like nordøst for Domen i Borgmassivet i Dronning Maud Land i Antarktis. Det ble kartlagt av norske kartografer fra landmålinger og flyfoto av Maudheimekspedisjonen (1949–52) og navngitt av dem.

## Referanser
Hjernekraftprisen

**Hjernekraftprisen** er en forskningspris som utdeles årlig av Forskerforbundet til noen som formål å formidle sammenhengen mellom kunnskap, forskning og samfunnsnytte. Prisen skal «synliggjøre betydningen av forskning og utviklingsarbeid (FoU) for fremtidens velferd, nærings- og samfunnsutvikling». Nominasjon til prisen er åpen for alle medlemmer av Forskerforbundet. 
 
## Vinnere av hjernekraftprisen
*2016: Paul Egil Leer-Salvesen, Gyri Teien Haugland, Øyvind Kvalnes og Øivind Fjeld-Solberg
2015 
* Miguel Á. Quesada-Pacheco
* Theo Ruissen (Nibio/ Norsk institutt for bioøkonomi) for «Plantenes giftemål» 
* Finn Jørgensen (Handelshøgskolen, Nord universitet) for «Virkninger av trafikksikkerhetstiltak – Synlige og mer skjulte virkninger»

2014 
* Nina Sylvia Liland fra NIFES for filmen «Å fôre en laks»
* Gunnar Hartvigsen fra UiT – Norges arktiske universitet for «Selvhjelpssystemer for behandling av diabetes».
* Anne Sverdrup-Thygeson og Tone Birkemoe fra NMBU for «Billebonanza».
* Prosjektgruppen for historiske toll- og skipsanløpslister ved Ragnhild Hutchison for «Historiske toll- og anløpslister»

2013 
* Åsmund Husabø Eikenes Radiumhospitalet for formidling av celledelingen hos bananfluen
* Carol Holm-Hansen, Nasjonalt folkehelseinstitutt for formidling av betydningen av utvikling av raskere tester for tuberkulosesmitte
* Frode Ernst Haverkamp kunstutstillingen «Åpning mot det hellige» som formidlet nederlandsk kunst fra 1400- og 1500-tallet.

## Referanser
 

## Eksterne lenker
* forskerforbundet.no Hjernekraftprisen
Carpenter Nunatak

**Carpenter Nunatak** er en isolert nunatak mellom Mount Mather og Mount Menzies massivet sør i Prince Charles Mountains i Antarktis.

Nunataken ble kartlagt fra toppen av Mount Menzies av et hundesledelag i Australian National Antarctic Research Expeditions i 1961, og ble navnsatt av Australian Antarctic Names and Medals Committee etter G.D.P. Smith, en snekker] ved Mawson-stasjonen i 1961.

## Referanser
Starheimtind

**Starheimtind** er en gruppe spredte klippeframspring som strekker seg 30 km  fra øst til vest, 11&nbsp;km sør for Vassfjellet i Dronning Maud Land i Antarktis. De ble oppdaget og kartlagt fra flyfoto av Den tyske antarktisekspedisjonen 1938–39 og ble kartlagt fra flyfoto og landmålinger av Den norske antarktisekspedisjonen 1956–60. De ble kartlagt på nytt av Den sovjetiske antarktisekspedisjonen i 1960–61 og ble kalt opp etter det sovjetiske instituttet for arktisk geologi.

## Referanser